                                                                 ANEXA la H.C.L. nr.  116 /25.07.2023
Taxa de parcare rezervată

1.
Parcarea rezervată reprezintă staţionarea între orele 1700 ÷ 0700 a unui autovehicul în parcările amenajate sau neamenajate, aflate pe domeniul public sau privat al unităţii administrativ-teritoriale în care se află sediul, punctul de lucru, domiciliul sau reşedinţa deţinătorului sau utilizatorului autovehiculului.

1.1.   Parcarea rezervată se acordă numai în baza cererii formulate de către persoana interesată. Cererea va fi insoţită de  

documente din care să rezulte că persoana respectiva își are sediul, punctul de lucru, domiciliul sau reședința în zona        riverană locurilor de parcare amenajată, astfel:

Persoanele fizice:

a) documente privind domiciliul /reședința, respectiv:copie B.I./C.I., act de proprietate, contract de închiriere, act de donație sau moștenire;

b) copie după certificatul de înmatriculare a autovehiculului deținut în proprietate sau în folosința;

documente privind dreptul de folosința(utilizare) a autovehiculului:contract de leasing;

c) certificat de încadrare intr-o grupă de handicap(dacă e cazul).

Persoanele juridice:

a) act de proprietate, contract de închiriere in imobil;

b) certificat de înmatriculare la Oficiul Registrului Comerțului;

c) copie după certificatul de înmatriculare a autovehiculului deținut în proprietate sau în folosinţă.
     1.2. Repartizarea locurilor de parcare rezervate amenajate, se va face conform următoarei ordine de prioritate, până la epuizarea locurilor disponibile:

a) persoană fizică/persoană juridică, proprietar de apartament cu domiciliu/ sediu  în bloc, care deţine în  proprietate sau leasing un autovehicul; 
b) persoană fizică/persoană juridică cu domiciliu/sediu  în bloc, care deţine în  proprietate sau leasing un autovehicul;

c) persoană fizică/persoană juridică, proprietar de apartament cu domiciliu/sediu  în bloc, care deţine un autovehicul în folosinţă

d) persoană fizică/persoană juridică cu domiciliu/sediu  în bloc, care deţine un autovehicul în folosinţă;
e) persoane fizice/juridice cu reşedinţă/punct lucru în bloc, care deţine în  proprietate sau leasing un autovehicul;
f) persoane fizice/juridice cu reşedinţă/punct lucru în bloc, care deţine un autovehicul în folosinţă.

În situația mai multor solicitări pe aceiași ordine de prioritate pentru același loc de parcare/zona, se va repartiza locul de parcare celui care are cererea mai veche.
1.3. Folosirea, fără drept, a locurilor de parcare rezervată, marcate şi semnalizate corespunzător, în intervalele orare menţionate la punctele 1, 2, 3 şi 14 constituie contravenţie şi se sancţionează cu amendă cuprinsă între 100-300 lei.
2.
În cazuri temeinic justificate şi pentru aprovizionarea agenţilor economici, primarul poate aproba rezervarea locului de parcare şi în intervalul orar 0700 ÷ 1700. În acest caz se va elibera o altă autorizaţie de parcare cu plata taxei aferente.

3.
Parcarea rezervată va fi în intervalul 1700 ÷ 0900 pentru locurile de parcare amenajate pe Calea Unirii , în tronsonul cuprins între intersecţia cu strada Stadionului şi intersecţia cu strada Petroliştilor.
4.     Se stabilesc următoarele valori ale taxei de parcare:

- 120 lei/an/loc - pentru parcare rezervată amenajată prevăzută la punctul 1;
- 150 lei/an/loc - pentru parcare rezervată amenajată prevăzută la punctul 2;

- 140 lei/an/loc - pentru parcare rezervată amenajată prevăzută la punctul 3;

- 60 lei/an/loc- pentru parcare rezervată neamenajată;

- 260 lei/an/loc - pentru parcare rezervată amenajată prevăzută la punctul 14.
5. Plata taxei de parcare rezervată se face  până la 31 martie a anului in curs. Pentru anul 2021 taxa se achită până la data de 30 iunie 2021.
5.1.   Plata taxei  după termenul stabilit  la punctul 5 se face cu calcularea de penalități de 0,2% pe zi.

5.2.   Neplata taxei de parcare rezervată amenajată până la 31 decembrie a anului în curs atrage anularea autorizației de  

       parcare, cu recuperarea taxei restante.

5.3.  Locul  rămas liber se va repartiza altui solicitant in ordinea de prioritate stablilită.

5.4. Dacă solicitarea locului de parcare rezervată se face în cursul anului, plata taxei de parcare se va face începând cu data de întâi a lunii următoare lunii în care s-a depus cererea de solicitare a locului de parcare rezervat.
5.5. Ocuparea locului de parcare şi în afara intervalului menţionat la pct. 1 şi 3, pe o perioadă  mai mare de 90 zile atrage anularea autorizaţiei de parcare. C/valoarea  taxei  de parcare plătită se va restitui proporţional cu perioada rămasă până la sfârşitul anului.
6. Pentru taxa de parcare rezervată nu se acordă scutiri, excepţie făcând persoanele cu handicap sau reprezentanţii legali ai persoanelor cu handicap, deţinătoare/deţinători ai cardului-legitimaţie pentru locurile gratuite de parcare, eliberate în condiţiile Legii nr 448/2006 privind protecţia şi promovarea drepturilor persoanelor cu handicap, pe perioada de valabilitate a documentului care atestă încadrarea în gradul de handicap.

7. În situaţia în care, pe amplasamentul spaţiilor de parcare rezervate, autoritatea publică locală execută lucrări de investiţii sau reparaţii pe o durată mai mare de 30 de zile, plătitorul este scutit de taxa de parcare rezervată pentru perioada în care nu beneficiază de spaţiul respectiv.
8. În situaţia în care interesul naţional sau local impune ca, pe amplasamentul spaţiilor de parcare amenajate sau neamenajate rezervate, să se schimbe destinaţia folosirii terenului respectiv, începând cu data intrării în vigoare a schimbării destinaţiei terenului respectiv, autorizaţia de parcare rezervată se retrage.
9. Pentru salariaţii din cadrul aparatului de specialitate al primarului, deţinători ai unui autoturism care este declarat şi        înscris în circulaţie în nume propriu sau pe numele soţului/soţiei, taxa de parcare rezervată se reduce cu 50%.
10. Parcarea rezervată se acordă numai pentru deţinătorii sau utilizatorii de autoturisme sau autovehicule cu masa mai      mică de 3,5 t. În zona blocurilor de locuit situate pe Calea Unirii, strada Petroliştilor şi strada Podgoriei, în zona centrală Boldeşti și pe strada Fagului în Scăeni, se interzice parcarea autovehiculelor cu masa mai mare  de 2 tone (autoutilitară transport marfă, autobuze, inclusiv remorcă/semiremorcă)etc).
101  Posesorii de autovehicule/vehicule cu masa mai mare de 2 tone (autoutilitară transport marfă, autobuze/microbuze, inclusiv remorcă/semiremorcă), pot parca aceste autovehicule/vehicule în locurile special amenajate şi semnalizate de Primăria Oraşului Boldeşti-Scăeni, astfel:

- în parcarea amenajată şi marcată corespunzător situată pe strada Podgoriei, vis-a-vis de sediul societăţii de apă;

- în parcarea amenajată şi marcată corespunzător situată pe strada Bucovului, pe tronsonul cuprins între staţia CF şi barieră CF.
102  Parcarea autovehicule/vehicule cu masa mai mare de 2 tone (autoutilitară transport marfă, autobuze/microbuze, inclusiv remorcă/semiremorcă) în zonele unde aceasta este interzisă, prevăzute la punctul 10, constituie contravenţie şi se sancţionează conform OUG nr. 195/2002;
11.    Pentru fiecare proprietar de locuinţă riverană spaţiilor de parcare, se va acorda un singur loc de parcare rezervată.     În cazul în care autoritatea publică locală, după primirea şi soluţionarea cererilor de acordare a spaţiilor de parcare  rezervată, constată că deţine spaţii de parcare într-un număr mai mare decât numărul solicitărilor, se pot acorda maxim două locuri de parcare rezervată, la cererea proprietarului locuinţei riverane, cu aprobarea primarului.
12.Parcarea rezervată la momentul înstrăinării imobilului sau autovehiculului, intră in evidenţa locurilor disponibile pentru parcări ale Primăriei.

13.Parcarea rezervată se transmite la succesor, la momentul decesului titularului, dacă succesorul are același domiciliu.  
14. Persoanele juridice pot solicita un număr de locuri de parcare rezervată în intervalul 000 ÷ 2400, în limita locurilor    disponibile, după acordarea locurilor de parcare menţionate la punctul 2. După aprobarea parcării rezervate, persoanele juridice vor înscrie cu vopsea albă, pe locul/locurile de parcare, denumirea firmei. Aplicarea înscrisurilor  fără aprobare constituie contravenţie şi se sancţionează cu amendă cuprinsă între 100 lei şi 400 lei. Dimensiunile  înscrisului se găsesc în anexa nr. 2 la hotărâre.
15. Plătitorilor taxei de parcare rezervată li se eliberează o autorizaţie de parcare, potrivit modelului prezentat în     Anexele nr. 3, 4, 5 şi 6, autorizaţie în care se vor menţiona: numele plătitorului-beneficiar al locului de parcare      rezervat, numărul de înmatriculare al autovehiculului pentru care locul de parcare este rezervat şi numărul locului de    parcare pentru care s-a plătit taxa.

16. Deţinătorul sau utilizatorul autovehiculului are obligaţia de a afişa autorizaţia la loc vizibil, în interiorul autovehiculului, pe bord, astfel încât să fie posibilă citirea tuturor datelor, din exteriorul autovehiculului.
17. În cazul pierderii sau deteriorării autorizaţiei, se eliberează la cerere, o nouă autorizaţie de parcare, cu plata contravalorii parcării rămase până la expirarea valabilităţii vechii autorizaţii.
18. Toate locurile de parcare amenajate, situate pe domeniul public sau privat al oraşului, vor fi delimitate şi numerotate. După aprobarea parcării rezervate, Primăria va înscrie cu vopsea albă, pe locul de parcare atribuit, litera ,, R “.
    În zonele în care există parcări amenajate vor fi instalate panouri de avertizare pe care se va inscripţiona: 
- ,, Locuri de parcare rezervate în intervalul orar: 1700 ÷ 0700. Parcarea pe aceste locuri a vehiculelor care nu deţin autorizaţie de parcare constituie contravenţie şi se sancţionează cu amendă de la 100 de lei la 300 de lei. “ - pentru locurile prevăzute la punctul 1;
- ,, Locuri de parcare rezervate în intervalul orar: 0700 ÷ 1700. Parcarea pe aceste locuri a vehiculelor care nu deţin autorizaţie de parcare constituie contravenţie şi se sancţionează cu amendă de la 100 de lei la 300 de lei. “ - pentru locurile prevăzute la punctul 2;
- ,, Locuri de parcare rezervate în intervalul orar: 1700 ÷ 0900. Parcarea pe aceste locuri a vehiculelor care nu deţin autorizaţie de parcare constituie contravenţie şi se sancţionează cu amendă de la 100 de lei la 300 de lei. “ -pentru locurile prevăzute la punctul 3;
- ,, Locuri de parcare rezervate în intervalul orar: 000 ÷ 2400. Parcarea pe aceste locuri a vehiculelor care nu deţin autorizaţie de parcare constituie contravenţie şi se sancţionează cu amendă de la 100 de lei la 300 de lei. “ -pentru locurile prevăzute la punctul 14.

19.     Taxa de parcare rezervată va fi impusă pentru toate autovehiculele abandonate sau improprii pentru circulaţie (lipsă       

 asigurare, lipsă ITP, lipsă talon etc). Impunerea se va face în baza procesului-verbal de constatare întocmit de    funcţionarii încadraţi în Serviciul Polţiei Locale din cadrul aparatului de specialitate al Primarului. Taxa de parcare  rezervată se datorează până la finalizarea procedurii de trecere a vehiculului în proprietatea oraşului, în baza Legii  nr. 421/2002, aprobate prin H.G.R. nr. 156/2003.
20.   Renunţarea la locul de parcare rezervat se face în baza cererii beneficiarului locului de parcare rezervat; sistarea   plăţii taxei de parcare rezervată se aplică începând cu data de întâi a lunii următoare lunii în care s-a depus cererea de  renunţare.
21.  Laţimea locului de parcare variază în funcţie de poziţia locului de parcare faţă de calea de acces:

· Loc de parcare la 90 grade fata de drum- loc parcare=2.30 m x 5.00m

· Loc de parcare la 75 grade fata de drum- loc parcare=2.25 m x 5.10m

· Loc de parcare la 60 grade fata de drum- loc parcare=2.25 m x 5.15m

· Loc de parcare la 45 grade fata de drum- loc parcare=2.20 m x 4.80m

